钦定古今图书集成/明伦汇编/氏族典/第390卷 > 李相
## 钦定古今图书集成/明伦汇编/氏族典/第390卷 > 李相

按《十国春秋》：闽李相，寿州人。母李媪沽酒市中。王绪
未起兵时，从媪贳酒，数负责，又醉，毁媪酒舍。相怒，欲
驱之，媪蹑相足曰：“天下方乱，此壮士也。”遂与为刎颈
交。绪举兵，相隶绪部下。已而从入闽，前锋将杀绪相，
匿其遗孤建齐于山中，以其少子与建齐易名，而呼
军中索建齐少子，应曰：“诺。”遂被杀。建齐竟冒李姓数
世。